CELEX: 62008TN0254
Language: lv
Date: 2008-06-26 00:00:00
Title: Lieta T-254/08: Prasība, kas celta 2008. gada 26. jūnijā — Associazione Giullemanidallajuve /Komisija

30.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 223/53
            
         Prasība, kas celta 2008. gada 26. jūnijā — Associazione Giullemanidallajuve/Komisija
   (Lieta T-254/08)
   (2008/C 223/93)
   Tiesvedības valoda — franču
   Lietas dalībnieki
   
      Prasītāja: Associazione Giullemanidallajuve, Garibaldi (Itālija) (pārstāvji — L. Misson, G. Ernes un A. Kettels, avocats)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               konstatēt Eiropas Komisijas bezdarbību;
            
         
               —
            
            
               uzdot tai īstenot savu kompetenci un atbildēt uz prasītājas 2007. gada maijā iesniegto sūdzību;
            
         
               —
            
            
               iegūt visu nepieciešamo informāciju šajā sakarā.
            
         Pamati un galvenie argumenti
   Prasītāja apgalvo, ka Komisija nav izpildījusi pienākumu rīkoties, jo nav pieņēmusi lēmumu pēc tam, kad tā tika aicināta to darīt, par sūdzību, kuru prasītāja iesniedza Komisijai 2007. gada maijā attiecībā uz apgalvotajiem EKL 81. un 82. panta pārkāpumiem, kurus pieļāva Federazione Italiana Giuoco Calcio (FIGC), Comitato Olimpico Nazionale Italiano (CONI), Union des associations européennes de football (UEFA) un Fédération Internationale de Football Association (FIFA).
   Prasītāja uzskata, ka vēstule, kuru tai nosūtīja Komisija 2008. gada martā, saņemot aicinājumu rīkoties un tiekot informēta par to, ka tiek izskatīti prasītājas lietas materiāli, nav uzskatāma par lēmuma pieņemšanu, jo vēstulē nebija sniegta neviena atbilde pēc būtības uz prasītājas izteiktajiem lūgumiem.
   Turklāt prasītāja apgalvo, ka konkurences jomā sūdzības iesniedzējs ir tiesīgs prasīt, lai Komisija tā sūdzību izskata padziļināti, kā arī pieņem motivētu lēmumu.